|  |
| --- |
| memo grb copy |

ПРЕДМЕТ

< ИНФОРМАТИКА >

Предавање број 13

**<** **ИНТЕРНЕТ >**

|  |  |  |  |
| --- | --- | --- | --- |
| Недеља | Наставна јединица | Тематске јединице | Резултат – знања или вештине које студент треба да добије |
| 13 | Интернет | Веб маил. Безбедност. Вируси. Бесплатно телефонирање путем Интернета. | Упознавање са заштитом од вируса и телефонирање путем Интернета. |

Copyright © 2016 – Факултет медицинских наука Универзитета у Крагујевцу. Сва права задржана. Без претходне писмене дозволе од стране Факултета медицинских наука забрањена је репродукција, трансфер, дистрибуција или меморисање неког дела или читавих садржаја овог документа, копирањем, снимањем, електронским путем, скенирањем или на било који други начин.

Copyright © 2016 – Faculty of Medical Sciences of University of Kragujevac. All rights reserved. No part of this publication may be reproduced, stored in a retrieval system or transmitted in any form or by any means, electronic, mechanical, photocopying,, recording, scanning or otherwise, without the prior written permission of Faculty of Medical Sciences.

**САДРЖАЈ**

[Подешавање програма „Windows пошта“ 2](#_Toc462585902)

[Подешавање програма „Outlook Express“ 5](#_Toc462585903)

[Веб маил 7](#_Toc462585904)

[Разумевање безбедности и безбедног рада са рачунаром 8](#_Toc462585905)

[Проверите свој безбедносни статус у Windows центру активности 8](#_Toc462585906)

[Шта су безбедносна упозорења? 9](#_Toc462585907)

[Коришћење заштитног зида 10](#_Toc462585908)

[Коришћење заштите од шпијунског софтвера 10](#_Toc462585909)

[Аутоматско ажурирање оперативног система Windows 10](#_Toc462585910)

[Вируси 11](#_Toc462585911)

[Шта је вирус и могуће последице 11](#_Toc462585912)

[Начини којима се вирус може пренети на рачунар 11](#_Toc462585913)

[Добре стране апликације за детекцију вируса 11](#_Toc462585914)

[“Дезинфекција” датотека 12](#_Toc462585915)

[Важност редовне надоградње софтвера за детекцију вируса 12](#_Toc462585916)

[Коришћење апликације за детекцију вируса 12](#_Toc462585917)

[Бесплатно телефонирање путем интернета 14](#_Toc462585918)

[Медицински часописи на интернету 14](#_Toc462585919)

[Приступ чланцима 15](#_Toc462585920)

[Прибављање чланка (download) 15](#_Toc462585921)

[КоБСОН 16](#_Toc462585922)

[Комерцијалне базе података доступне преко КоБСОН-а 17](#_Toc462585923)

[Телемедицина 18](#_Toc462585924)

Предавање бр. 13

**<** **ИНТЕРНЕТ >**

### Подешавање програма „Windows пошта“

Када имате е-адресу и интернет везу, спремни сте за слање и примање е-поште. Да бисте користили е-пошту у програму „Windows пошта“, прво морате да подесите налог е-поште. Пре него што додате налог, биће вам потребне неке информације од добављача интернет услуга: ваша адреса е-поште, лозинка, имена сервера долазне и одлазне е-поште, као и неки други детаљи.

**Додавање налога е-поште у програм „Windows пошта“**

1. Отворите програм Windows пошта тако што ћете кликнути на дугме **Старт**Slika dugmeta „Start“, изабрати ставку **Сви програми**, а затим изабрати ставку **Windows** пошта.
2. У менију **Алатке** изаберите ставку **Налози**.
3. Кликните на дугме **Додај**, изаберите ставку **Налог е-поште**, кликните на дугме **Даље**, а затим следите упутства.


Током подешавања, од вас ће се тражити да одаберете *приказано име*. То је име које ће примаоци видети када им пошаљете е-поруку.

**Читање е-порука**

Програм „Windows пошта“ проверава да ли сте примили е-пошту увек када га покренете и сваких 30 минута након тога. (Да бисте променили тај интервал, погледајте одељак [Провера нове е-поште](http://windows.microsoft.com/sr-Latn-CS/windows-vista/Check-for-new-e-mail).) Е-пошта коју примате појављује се у пријемном поштанском сандучету. Пријемно поштанско сандуче је једна од неколико фасцикли у којој се налази е-пошта.

Да бисте видели листу е-поште коју сте примили, са листе **Фасцикле** изаберите ставку **Пријемно поштанско сандуче**. Е-поруке се појављују на листи порука. На листи је приказано ко је послао поруку, тема, као и када је порука примљена.

Да бисте прочитали поруку, кликните на њу на листи порука. Садржај поруке појављује се испод листе порука у окну „Преглед“. Да бисте прочитали поруку у посебном прозору, двапут кликните на њу на листи порука.




*Izaberite stavku „Prijemno poštansko sanduče“ da biste videli e‑poruke*

Да бисте одговорили на поруку, кликните на дугме **Одговори**. Да бисте научили како се пише и шаље одговор, погледајте одељак „Креирање и слање е-поруке“ у оквиру овог дела.

**Приказивање е-порука у програму Windows пошта**

Најједноставнији начин за приказивање е-поруке у програму Windows пошта јесте да је прочитате у окну „Преглед“, где можете приказати садржај поруке без отварања поруке у посебном прозору. Или, уколико желите да погледате већи део поруке без померања, можете је отворити у посебном прозору.



Prikazivanje fascikli, poruka i pregleda u programu *Windows* pošta

Отворите програм Windows пошта тако што ћете кликнути на дугме СтартSlika dugmeta „Start“, изабрати ставку Сви програми, а затим изабрати ставку **Windows** пошта.


Кликните на фасциклу поште (као што је Пријемно поштанско сандуче) која садржи поруке које желите да прочитате. Извршите једну од следећих радњи:

* Изаберите поруку са листе порука да бисте је приказали у окну „Преглед“.
* Да бисте приказали поруку у посебном прозору, кликните двапут на њу на листи порука.

***Савет:*** Када приказујете поруке у посебном прозору, можете кликнути на дугмад Претходно и Следеће да бисте се преместили на претходну или следећу поруку.

**Креирање и слање е-порука**


Да бисте у креирали нову е-поруку у програму „Windows пошта“, кликните на дугме **Креирај пошту**. Отвара се прозор за нову поруку.



*Узорак е-поруке*

Овде ћемо објаснити како да попуните прозор поруке у програму „Windows пошта“ и већини других програма за е-пошту:

1. У поље **За** укуцајте е-адресу барем једног примаоца. Ако шаљете поруку за више прималаца, укуцајте тачку и зарез (;) између е-адреса.
2. У поље **Цц** можете укуцати е-адресе секундарних прималаца - особа које треба да знају за поруку, али не треба ништа да предузимају у вези са поруком. Они ће добити исту поруку као особе из поља „За“. Ако нема секундарних прималаца, ово поље оставите празно.
3. У пољу **Тема** откуцајте наслов поруке.
4. У великом празном простору откуцајте поруку.



*Датотека приложена поруци е-поште*

Да бисте приложили датотеку поруци, кликните на дугме **Приложи датотеку поруци**Slika dugmeta „Priloži datoteku poruci“ на траци са алаткама (налази се испод траке са менијима). Пронађите датотеку, изаберите је и кликните на дугме **Отвори**. Датотека ће се сада појавити у пољу **Приложи** у заглављу поруке.

Завршили сте! Да бисте послали поруку, кликните на дугме **Пошаљи**. Она ће путем интернета брзо доћи до прималаца.

***Напомена:*** Да бисте променили стил, фонт, величину или боју текста, изаберите текст, а затим кликните на неко од дугмади на траци за обликовање (налази се изнад простора за поруку).

**Додавање или уклањање налога у програму Windows пошта**

Помоћу програма Windows пошта можете подесити више различитих налога. Можете подесити један лични налог е-поште или додати налог е-поште са посла, као и неке дискусионе групе. Windows пошта вам олакшава да управљате већим бројем налога тако што смешта сваки налог у посебну фасциклу.

Windows пошта подржава три типа налога: услуге поште, дискусионих група и каталога. Услуге каталога су адресари на мрежи које обично нуде организације као што су факултети и предузећа.

Пре додавања налога уверите се да имате информације за пријављивање и информације о серверу налога е-поште.

***Додавање налога у програму Windows пошта***

1. Отворите програм Windows пошта тако што ћете кликнути на дугме СтартSlika dugmeta „Start“, изабрати ставку Сви програми, а затим изабрати ставку **Windows** пошта.
2. У менију Алатке изаберите ставку Налози.
3. Кликните на дугме Додај, одаберите тип налога који желите да додате, кликните на дугме Даље, а затим следите упутства.

***Уклањање налога у програму Windows пошта***


1. Отворите програм Windows пошта тако што ћете кликнути на дугме СтартSlika dugmeta „Start“, изабрати ставку Сви програми, а затим изабрати ставку **Windows** пошта.
2. У менију Алатке изаберите ставку Налози.
3. Изаберите налог који желите да уклоните и кликните на дугме Уклони.

### Подешавање програма „Outlook Express“

Један од најпопуларнијих програма за електронску пошту код нас који је долазио са инсталацијом Windows 98/2000/XP је **Microsoft Outlook Express**.

Outlook Express се добија уз Internet Explorer пакет, али се може инсталирати и као самосталан програм. Outlook Express је једноставан и лак за коришћење, па је и то један од разлога што је омиљен међу корисницима.

Inbox Assistant представља могућност да програм сам разврстава пошту на темељу адресе пошиљаоца, кључних речи или нечег другог. Сваки пошиљаоц поруке се може обојити својом бојом тако да је прегледност доста већа, а могуће је и одредити које поруке су за бацање (*Junk* *Mail*), а које поруке корисник не жели ни да види. Иако долази уз Internet Explorer, Outlook Express је потпуно независан од IE. Outlook се подиже сам и не зависи од IE, што за разлику од Netscape-а омогућује већу брзину. Outlook омогућује писање порука у HTML облику, обичним текстом, затим као Word или Outlook докумената, и приказ порука форматираних у HTML-у, које онда могу садржати све што и HTML документи: слике, хиперлинкове, текстове различитих боја и величина.

****

*Изглед прозора Outlook Express при раду са е-маилом - (*[*http://www.microsoft.com/*](http://www.microsoft.com/)*)*

**Рад са порукама**

Свака е-маил порука се углавном састоји од следећих елемената.

***Адресе примаоца поруке***

Пише се у пољу (***То:***) и мора увек бити написана. Уколико поруку шаљемо на више адреса, треба навести све адресе. У овом пољу се може навести адреса или алиас примаоца, која се пише директно или се бира из адресара корисника. Исто важи и за следеће две адресе.

***Адреса примаоца копије поруке***

Овде се наводе адресе особа које нису директно везане за садржај поруке, али треба да знају да је порука послата. Уноси се у поље (***Cc: Carbon Copy***) и није обавезна.

***Адреса примаоца “слепе копије” поруке***

Ови примаоци ће остати невидљиви за оне који су уписани у претходна два поља. Пише се у пољу (***Bcc: - Blind Carbon Copy***).

***Наслов поруке***

Наслов поруке указује на садржај поруке и треба да буде кратак и јасан (***Subject:***)

***Текст поруке***


У овом прозору се пише садржај поруке.

***Потпис пошиљаоца***

Потпис пошиљаоца (***signature***) није обавезан али спада у општу културу електронске комуникације. Под потписом се подразумева убацивање раније дефинисаног садржаја који представља корисникову подсетницу са именом, титулама, адресом, телефоном, итд.

***Прилог поруке***

При слању и примању е-маил порука које садрже прилог треба бити опрезан јер неки од прилога може садржати вирусе. Препоручљиво је овакве поруке најпре проверити да можда не садрже вирусе. Када се пише порука важно је да се адреса тачно напише. Поред тога треба водити рачуна да се не погреши адреса примаоца, па да порука отпутује на погрешну адресу. За успешно слање поруке битно је једино тачно навести адресу примаоца, док сва остала поља (***Cc, Bcc, Subject****),* па чак и текст поруке може остати непопуњен. Избором опције ***Send*** порука ће бити послата. Са опцијом ***Reply*** се директно одговара на примљену поруку, а опција ***Forward*** се користи за прослеђивање поруке другим примаоцима. Тада се аутоматски у поље ***То:*** уписује адреса примаоца, а у поље ***Subject*** ће испред наслова поруке бити додато “***Re:***” односно ***Fw:***



Изглед поруке у *Outlook Express-у* респективно.

### 

### Веб маил

Веб маил је програм помоћу кога можете читати и слати своју пошту из веб претраживача директно са сервера, где год се у свету налазили. Ово подразумева да можете прочитати своју пошту чак и ако сте конектовани код неког другог провајдера‚.

Да би се добила бесплатна е-маил адреса довољно је доћи на интернет страницу неког од сервиса, попунити тражене основне податке (који не морају бити тачни) и изабрати корисничко име и лозинку. За рад са овом е-маил адресом није потребан софтвер за електронску пошту, већ се све одвија директно на интернет страницама ових сервиса, којима се приступа преко интернет претраживача. Неки од сервиса су потпуно бесплатни или имају дефинисан период бесплатне употребе.

Све у свему, постојање бесплатне е-маил адресе је практично, али корисник мора да трпи разне рекламне поруке. Добра особина бесплатних е-маил сервиса је и то што им се може приступити из било ког краја света, тако да је погодно за кориснике који често мењају место боравка или доста путују. Неки од најчешће коришћених бесплатних е-маил сервиса су:

* <http://www.gmail.com/>
* <http://mail.yahoo.com/>
* <https://www.live.com/>
* <http://www.rocketmail.com/>
* <http://www.mailcity.com/>
* <http://www.forfree.at/>
* <http://webmail.netscape.com/>
* <http://www.operamail.com/>

Сигурно сте чули да је Google један од најпознатијих сајтова на свету. Вероватно сте чули и за ***Gmail***, Google-ов сервис за е-пошту. Све више људи користи ***gmail*** као главни сајт за проверу своје електронске поште. Овде је приказано како да у 4 кратка корака отворите налог на гмаилу и будете као и већина на интернету:

* 1. Отворите страницу <http://www.gmail.com>
  2. Кликните на дугме " ***Sign up for Gmail*** "
  3. Попуните тражене податке (име, презиме, лозинку (минимум 8 карактера), тајно питање итд.)
     1. Уколико сте са српског говорног подручја, а успут вам енглески језик није јача страна, на врху странице имате падајући мени са одабиром језика, па изаберите српски као основни како би вам цела страница са формуларом за регистрацију била на српском језику.
     2. При крају се налази верификација коју морате преписати. Једноставно прекуцајте то што видите исписано накривљеним словима у коцкицу испод слике. Уколико погрешите, мораћете поново попуњавати све податке.
  4. На крају кликните на "***I Accept. Create my account***". Овим прихватате њихова правила о приватности и условима коришћења.

Уколико је све у реду, појавиће вам се страница са честитком да сте успешно креирали ваш налог. На страници је краћи опис ***gmail***-а као сервиса. Да бисте погледали како изгледа ваш нови маил, кликните на дугме "***Show me my account***". Уколико пак није све у реду, проверите шта је означено црвеним словима у формулару и то исправите. Најчешће је лозинка прекратка (мора бити минимум 8 карактера) или је корисничко име које сте одабрали заузето. Када све исправите наставите даље са корацима ка завршетку ове кратке процедуре. Честитам, сада и ви примате електронску пошту на Google-вом сервису ***Gmail***. ***Корисни савети за рад са gmail-ом су окачени на сајту предмета.***


## Разумевање безбедности и безбедног рада са рачунаром

Ако се повежете са интернетом, дозволите другим људима да користе ваш рачунар или са њима поделите датотеке, треба да предузмете кораке заштите рачунара од оштећења. Зашто? Зато што постоје рачунарски криминалци (понекад се називају *хакери* или *провалници*) који нападају туђе рачунаре. Они могу да нападну директно, проваљивањем у рачунар преко интернета и крађом ваших личних информација, или индиректно, креирањем злонамерног софтвера (или *малвера*) који је креиран да нашкоди рачунару.

Срећом, можете да се заштитите тако што ћете предузети неколико једноставних мера опреза. У овом делу су описане претње и начини на које можете да се одбраните од њих.

### Проверите свој безбедносни статус у Windows центру активности

Нови Windows 7 центар активности (***Action Center***) у контролној табли (***Control Panel***) вам помаже да проверите да ли је укључен заштитни зид, да ли је антивирусни софтвер ажуриран и да ли је ваш рачунар подешен да се аутоматски ажурира.



*Windows центар акције*

Да бисте га отворили:

* Отворите безбедносни центар тако што ћете кликнути на дугме **Старт**Slika dugmeta „Start“, изабрати ставку **Контролна табла (Control Panel)**, а затим изабрати ставку **Центар акције (*Action Center*)**.


„Центар акције“ проверава ове кључне елементе безбедности на рачунару:

* **Заштитни зид (Network firewall).** Заштитни зид штити ваш рачунар тако што онемогућава приступ неовлашћеним корисницима или злонамерном софтверу.
* **Аутоматско ажурирање (Windows Update).** Windows може редовно да проверава да ли постоје исправке за рачунар и да их аутоматски инсталира.
* **Заштита од вируса (Virus protection).** Антивирусни програм помаже у заштити рачунара од вируса, црва и других безбедносних претњи. Антиспајвер програм помаже при заштити рачунара од шпијунског софтвера и осталог потенцијално нежељеног софтвера.
* **Заштита од шпијунског софтвера (Spyware and unwanted software protection)**. Windows 7 укључује ***Windows Defender***.

Ако je било која од безбедносних ставки искључена, рачунар је можда подложан безбедносним претњама. Да бисте решили проблем, кликните на ставку да је укључите.

### Шта су безбедносна упозорења?

Ако Windows утврди да је рачунару потребно побољшање безбедности у било којој од безбедносних области - код заштитног зида, заштите од малвера или осталим безбедносним поставкама - видећете обавештење приликом сваког пријављивања, које ће бити активно све док се проблем не отклони. Обавештења се приказују на системској траци послова на траци задатака.




*Обавештење о безбедности*

Кликните на обавештење да бисте отворили „**Центар акције**“ (***Action center*)**, где можете да сазнате како да решите проблем.

### Коришћење заштитног зида

Windows заштитни зид је софтвер или хардвер који проверава информације које долазе са интернета или мреже и затим их одбацује или им дозвољава да прођу до рачунара, у зависности од поставки заштитног зида. На тај начин, заштитни зид помаже у спречавању хакера и злонамерног софтвера да приступе рачунару. Windows заштитни зид је уграђен у Windows и укључује се аутоматски.



*Како функционише заштитни зид*

Ако покренете програм као што је програм за непосредну размену порука или мрежну игру са више учесника која захтева пријем информација са интернета или мреже, заштитни зид вас пита да ли желите да блокирате или деблокирате (омогућите) везу. Ако одаберете да деблокирате везу, Windows заштитни зид креира изузетак тако да вам неће сметати у ситуацији када програм убудуће треба да прими информације.

### Коришћење заштите од шпијунског софтвера

Шпијунски софтвер је софтвер који може да приказује рекламе, прикупља информације о вама или да промени поставке на рачунару, обично без прибављања вашег пристанка. На пример, шпијунски софтвер може да инсталира нежељене траке са алаткама, везе или омиљене локације на веб прегледач, промени подразумевану матичну страну или да често приказује искачуће огласе. Неке врсте шпијунског софтвера не приказују симптоме које можете да откријете, али тајно прикупљају осетљиве информације, као што су веб локације које посећујете или текст који куцате. Већина шпијунског софтвера се инсталира путем бесплатног софтвера који преузимате, али се у неким случајевима рачунар може заразити шпијунским софтвером приликом посете веб локације.



Да бисте помогли у заштити рачунара од шпијунског софтвера, користите антиспајвер програм. Верзија оперативног система Windows Vista има уграђен антиспајвер програм под именом Windows заштитник, који је подразумевано укључен. Windows заштитник вас обавештава када шпијунски софтвер покуша да се инсталира на рачунар. Такође скенира рачунар тражећи постојећи шпијунски софтвер и затим га уклања.

Пошто се нови шпијунски софтвер појављује сваког дана, Windows заштитник се мора редовно ажурирати како би могао да открије најновије претње шпијунског софтвера и да од њих заштити рачунар. Windows заштитник се ажурира по потреби сваки пут када ажурирате Windows. За највиши ниво заштите подесите Windows да аутоматски инсталира исправке (погледајте испод).

### Аутоматско ажурирање оперативног система Windows

Корпорација Microsoft редовно нуди важне исправке за Windows које помажу у заштити рачунара од нових вируса и других безбедносних претњи. Да бисте се уверили да примате ове исправке што је брже могуће, укључите аутоматско ажурирање. На тај начин не морате да бринете да критичне исправке за Windows можда недостају на рачунару.

Исправке се преузимају у позадини када сте повезани са интернетом. Исправке се инсталирају у 3:00, осим ако не наведете друго време. Ако искључите рачунар пре тог времена, исправке можете да инсталирате пре искључивања. У супротном, Windows ће их инсталирати следећи пут када покренете рачунар.

*Аутоматско ажурирање*

**Укључивање аутоматског ажурирања**

1. Отворите функцију „Ажурирање Windows“ тако што ћете кликнути на дугме **Старт**Slika dugmeta „Start“, а затим изабрати ставку **Control Panel**
2. Кликните на икону **Windows Update**
3. Изаберите опцију ***Install updates automatically* (Аутоматски инсталирај исправке-препоручује се)**. Windows ће инсталирати важне исправке за рачунар чим постану доступне. Важне исправке обезбеђују значајне предности као што су побољшана безбедност и поузданост.

## Вируси

### Шта је вирус и могуће последице

Фајлови (програми) који у себи крију злонамерни код зову се вируси. Могу да мењају податке, бришу податке или да неком другом предају контролу над Вашим рачунаром. Постоји више врста злонамерних програма, а најпознатији су вируси, црви и тројанци.

Вируси се каче за програме, чијим покретањем се извршава код вируса. Могу се сами умножавати. Последице су различите - од безначајних сметњи до потпуног уништења података. Вируси се умножавају само приликом покретања заражених програма од стране корисника. Вируси, црви и тројански коњи су хакерски програми који користе интернет да би заразили незаштићене рачунаре.

Црв преузима контролу над функцијама рачунара и аутоматски се шири (копира) без акције корисника. На пример, црв може без знања корисника да пошаље заражене поруке свима чије су адресе у Вашем адресару.

Тројанци, извршавањем на Вашем рачунару, препуштају контролу неком другом, тако да се Вашим подацима може лако приступити преко мреже.

Деструктивни вируси, црви и тројански коњи могу да обришу информације са чврстог диска или да потпуно онеспособе рачунар. Остали не изазивају директна оштећења, али погоршавају перформансе и стабилност рачунара.

### Начини којима се вирус може пренети на рачунар

Највише вируса се шири преко електронске поште у виду прилога. Не отварајте прилоге који стижу од непроверених извора. Велики број вируса се шири и преко програма преузетих са интернета од непроверених извора. Сваки преносиви медиј који добијете, треба прво прегледати на вирусе.

### Добре стране апликације за детекцију вируса

Апликације за детекцију вируса спречавају губитак података. Такође, спречавају смањење брзине рачунара и смањење пропусног опсега интернет везе. Понекад корисници рачунара који немају инсталиран антивирусни софтвер и без свог знања инфицирају велики број других рачунара. Осим тога, ако Ваш рачунар постане заражен, већина електронских порука које шаљете ће бити блокиране и обрисане антивирусним софтвером који штити сервере Вашег интернет провајдера. Антивирусни софтвер спречава да дођете у ситуацију да је Ваш рачунар извор „заразе“.

### “Дезинфекција” датотека

Уклањање злонамерног кода из заражених фајлова зове се дезинфекција. Уколико није могуће дезинфиковати фајлове - треба их обрисати. Ако су заражени фајлови сувише драгоцени да бисте их обрисали, антивирусни софтвер их може сместити у “карантин” тако да не могу да се шире. Неки произвођачи антивирусног софтвера нуде услугу “ручне” дезинфекције заражених фајлова које њихов софтвер није могао да дезинфикује. Можете им послати такав фајл и добити назад очишћену датотеку.

### Важност редовне надоградње софтвера за детекцију вируса

Сваког дана направи се велики број вируса, чак постоје и готови програми за генерисање вируса! Произвођачи антивирусног софтвера, такође свакодневно унапређују своје производе. Важно је да омогућите да се антивирусни софтвер редовно ажурира тј. да са сајта произвођача редовно преузима нове дефиниције вируса. *Windows XP* ће Вас упозорити, ако немате инсталиран антивирусни софтвер или ако тај софтвер није ажуриран.

Неке од адреса произвођача антивирусног софтвера на којима можете пронаћи информације о најновијим вирусима, нове дефиниције вируса, а на некима пребацити на свој рачунар верзије антивирусних програма су:

* *Microsoft Security Essentials (*[*https://support.microsoft.com/en-us/help/14210/security-essentials-download*](https://support.microsoft.com/en-us/help/14210/security-essentials-download)*), бесплатан је за кориснике оперативног система Windows 7*
* *NOD32 (*[*www.eset.com*](http://www.eset.com)*)*
* *Avira,* [*https://www.avira.com/*](https://www.avira.com/)
* *AVG AntiVirus (*[*www.grisoft.com*](http://www.grisoft.com)*)*
* *PC-Cilin (*[*www.antivirus.com*](http://www.antivirus.com)*)*
* *F-Prot (*[*www.complex.is*](http://www.complex.is)*)*
* *Norton Antivirus (*[*www.symantec.com*](http://www.symantec.com)*)*
* *Sophos Anti-Virus (*[*www.sophos.com*](http://www.sophos.com)*)*
* *Kaspersky Anti-Virus (*[*www.kaspersky.com*](http://www.kaspersky.com)*)*
* *McAfee VirusScan (*[*www.mcafee.com*](http://www.mcafee.com)*)*
* *F-Secure Anti-Virus (*[*www.f-secure.com*](http://www.f-secure.com)*)*

Windows нема уграђени антивирусни програм, али је могуће да га је инсталирао произвођач рачунара. Погледајте да ли ваш рачунар има антивирусну заштиту у оквиру апликације „Центар акције“.

Пошто се нови вируси откривају сваког дана, важно је да изаберете антивирусни програм са могућношћу аутоматског ажурирања. Након ажурирања антивирусног софтвера, нови вируси се додају на листу вируса који се надзиру и на тај начин се рачунар штити од нових напада. Ако је листа вируса застарела, рачунар је изложен ризику од нових безбедносних претњи. Исправке обично захтевају годишњу претплату. Обнављајте претплату да бисте редовно примали исправке.

***Упозорење:*** Ако не користите антивирусни програм, излажете рачунар оштећењу од стране злонамерног софтвера. Такође се излажете ризику ширења вируса на остале рачунаре.

### Коришћење апликације за детекцију вируса

Антивирусни софтвер би требало подесити да ради у реалном времену тј. да буде стално активан и прегледава све фајлове које отварате и све програме које користите. Овакво коришћење антивирусног софтвера “троши” ресурсе рачунара и успорава га, али је изузетно корисно.

Антивирусни програми скенирају е-пошту и друге датотеке на рачунару тражећи у њима вирусе, црве и тројанске коње. Ако открије неког од њих, антивирусни програм га *ставља у карантин* (изолује) или га у потпуности брише пре него што оштети рачунар и датотеке.

Све преносиве медије које сте користили на неком другом рачунару, на послу, у школи, итд., треба прегледати на вирусе пре коришћења на Вашем рачунару. Наравно антивирусни софтвер може бити подешен да то ради аутоматски.

Видећемо како се то ради “ручно” тј. према захтеву корисника, помоћу једног од најпопуларнијих антивирусних програма ***NOD32***. Узећемо за пример скенирање дискете. Отвори се Windows Explorer (**Win +е**) и десним кликом на (А:) отвори се контекстни мени. У контекстном менију изабере се ставка NOD32 антивирус сyстем:



Након избора ове ставке NOD32 ће скенирати задату локацију, у овом случају (А:). На следећој слици видимо извештај, да у оперативној меморији и у 58 фајлова, који су на дискети није пронађен вирус.



Може се унапред задати акција коју антивирусни софтвер предузима ако наиђе на вирус. У примеру на следећој слици, задато је да антивирусни софтвер чисти од вируса (***Clean***), а ако то није могуће онда да обрише фајл.



## Бесплатно телефонирање путем интернета

Бесплатно телефонирање преко интернета се назива ***VoIP*** (***Voice over Internet Protocol***). Потребан је програм попут Skype-a (**упутство за инсталацију и коришћење Skype је окачено на сајту предмета**), микрофон и наравно интернет (може и веб камера ако је имате). Бесплатни разговор ради на принципу да особа која разговара има исто то што и ви (микрофон, Skype, интернет) и тако можете причати међусобно са одличном квалитетом звука уколико имате ADSL или кабловски интернет.


Skype је мали програм величине око 20МБ који служи за остваривање телефонске везе путем интернета. Тренутно је у функцији верзија 4.1, а оно што га чини популарним је то што је потпуно бесплатан. Преузимање овог програма можете извршити на адреси [www.skype.com/download](http://www.skype.com/download) (једна од адреса за преузимање инсталације Skype-а). Након преузимања, програм се брзо инсталира и одмах је спреман за употребу. Skype је тренутно доступан за оперативне системе Windows, Linux, Mac OS X и Windows Mobile. Уз основни пакет који је потпуно бесплатан долазе и основне бесплатне функције, и то:

1. аудио комуникација са саговорницима који су тренутно конектовани на интернет
2. видео комуникација са саговорницима који су тренутно конектовани на интернет
3. chat у реалном времену
4. слање датотека и
5. конференцијски позиви

2007. године је било регистрованих преко 10 милијарди корисника (наравно, међу њима има и корисника који имају више налога), а они су у току 2007. године остварили 37 милијарди бесплатних позива. Ове године ће тај број сигурно бити много већи јер је Skype достигао много већу популарност него претходних година.

## Медицински часописи на интернету

Већина угледних медицинских часописа има своје веб странице којима се може директно приступити и преко њих извршити преглед текућег издања или претраживање претходних издања часописа који се налазе у архиви.

**

*Почетна страница часописа British Medical Journal (*[*http://www.bmj.com/thebmj*](http://www.bmj.com/thebmj)*)*

Треба истаћи да је потпуно дигитализовани облик часописа, дакле она издања до којих је могуће доћи у целини, присутан углавном од средине деведесетих година двадесетог века. Ранији чланци нису доступни у дигиталном облику.

Такође је преко линкова на почетној страници могуће добити све информације о датом часопису, укључујући савете за потенцијалне ауторе, као и информације о издавачу и бројне занимљивости у вези с тематиком којом се часопис бави.


*British Medical Journal* (скраћеница BMJ) један је од угледних светских медицинских часописа са високим импакт фактором који спада у групу тзв. Општих медицинских часописа и који доноси теме из разних подручја медицине за разлику од високоспецијализованих медицинских часописа који доносе теме из само једног уског подручја медицине. Као што можете видети, већ на почетној страници нуде се линкови према другим локацијама.

### Приступ чланцима

Начин претраживања часописа врло је једноставан и сличан је претраживању базе Medline. У одређена поља упишу се кључне речи преко којих намеравате извршити претраживање. На пример, име првог (или неког од) аутора, датум издања, број часописа и слично. Или једноставно преко линкова одете на део сајта у коме се налази чланак који желите. Притом је важно истакнути како је значајан део «on-line» издања часописа бесплатан, што значи да је слободан приступ читавом тексту (*full text*) одређеног чланка или се дозвољава да се у току трајања пробног периода који је обично 15 дана скидају чланци. Поједини часописи, наплаћују само приступ чланцима који су издани у текућој години, а остали су бесплатни, док неки задржавају бесплатан приступ само за чланове одређених струковних удружења или за оне који су претплаћени на штампано издање тог часописа и/или на електронски облик.

### Прибављање чланка (download)

Овде морамо нагласити како у случају слободног приступа чланку помоћу заданог дугмета или помоћу линка можемо бирати који облик дигиталног записа желимо. Често је понуђен тзв. HTML облик који је прилагођен претраживачу који користимо, затим тзв. Текстуални облик, те облик који доноси чланак на начин да га можемо видети управо онаквог какав је приказан (*reprint*) у штампаном издању часописа. Тај облик називамо PDF (*Portable Document Format*) и можемо га «скинути» на наш рачунар (*download*) те га погледати помоћу програма *Adobe Acrobat Reader*.

**

*Поступак «скидања чланка са интернета» (download)*

## КоБСОН

Академска мрежа Србије (АМРЕС), специјализована је рачунарска мрежа која обезбеђује приступ интернету и посебним информационо-комуникационим сервисима за институције које су повезане на ову мрежу.

Најважнији од сервиса који су доступни за кориснике АМРЕС-а, а нису доступни осталим корисницима интернета, је приступ научним информацијама који омогућава КоБСОН (Конзорцијум библиотека Србије за обједињену набавку).

КоБСОН омогућава приступ великом броју иностраних научних часописа у пуном тексту, електронским књигама, као и базама сажетака и цитата.

КоБСОН подржава 20 сервиса који обухватају преко 20.000 страних научних часописа са комплетним текстом из свих научних области, као и 6.000 електронских књига. Омогућен је приступ базама сажетака и цитата: *Web of Science*, *Scopus*, *Medline* и *Sci Finder* (*Chemical Abstracts* од 1906).

КоБСОН има за циљ оптималну набавку научних информација (часописа, књига, база података) за потребе научно-истраживачке заједнице. Целокупан систем се финансира средствима из буџета Републике Србије, преко Министарства науке, па је коришћење КоБСОН сервиса дозвољено искључиво за АМРЕС појединачне кориснике.

Због значаја у унапређењу научно-истраживачког рада, КоБСОН представља један од најзначајнијих АМРЕС сервиса који Академској мрежи Србије даје додатни квалитет у односу на интернет провајдере.


КоБСОН сервис се хостује од стране Народне библиотеке Србије и доступан је на адресама:

* сајт Народне библиотеке Србије <http://www.nbs.ac.rs/>, бирањем опције КоБСОН из менија
* директно на <http://kobsonbeta.nb.rs/kobson.82.html>

Комплетан приступ КоБСОН сервисима омогућен је са било ког рачунара преко рачунарске Академске мреже. Потребно је само да у *Internet Explorer*-у, буде подешен *proxy* сервер АМРЕС сервисних центара. Упутство за подешавање проxy сервера у *Internet Explorer* –у је:

Одаберите ***Tools -> Options ->Connections->LAN Settings***, маркирајте поље ***Use a proxy server***... и у поље адреса упишите адресу:

* Универзитет у Крагујевцу 147.91.209.22, у поље порт обавезно се уписује 8080.



*Веб сајт КоБСОН-а*

Корисници који КоБСОН сервис остварују преко интернет провајдера, морају се најпре регистровати на сајт. Ова врста регистрације омогућава прегледање сајта и преузимање радова само до нивоа абстракта.

Комплетан приступ електронским сервисима и чланцима у пуном тексту могућ је преко рачунара ван Академске мреже посредством КоБСОН *proxy* сервера. Сваки корисник треба да потпише личну лиценцу којом се обавезује да ће се придржавати правила коришћења. Право на личну лиценцу имају сви запослени у институцијама чији је оснивач Република Србија.

Попуњену и потписану лиценцу, преузету са КоБСОН стране, можете предати библиотекару ваше институције или донети лично у Народну библиотеку Србије. После отварања налога на е-маил адресу коју сте навели у лиценци, примићете поруку са додељеним корисничким именом и шифром.

### Комерцијалне базе података доступне преко КоБСОН-а

**Web of Science**

<http://www.isiknowledge.com/?DestApp=WOS&locale=en_US>  
База података која обухвата преко 8.600 најутицајнијих светских часописа из свих научних области, са библиографским подацима, апстрактима чланака и пописом литературе цитиране у њима. Приступ подацима је плаћен за академске установе у Србији од 2000. године.

**SCOPUS**http://[www.scopus.com/scopus/home.url](http://www.scopus.com/scopus/home.url)

База података обухвата преко 12.000 часописа из природних наука, медицине и друштвених наука, са библиографским подацима, апстрактима чланака и пописом литературе цитиране у њима. Приступ је плаћен за академске установе у Србији од 2004 године.  Садржи комплетну базу података Мedline.

**Engineering Village**

[www.engineeringvillage2.org/controller/servlet/Controller?CID=quickSearch&database=1](http://www.engineeringvillage2.org/controller/servlet/Controller?CID=quickSearch&database=1)

Највећа светска база података за техничке науке, садржи библиографске податке и апстракте чланака из преко 5.000 часописа, конгресних публикација, техничке документације, патенте и неколико стотина књига у пуном тексту.

## Телемедицина

Телемедицина представља скуп процедура за пренос медицинских информација у електронском облику. Почетак њеног развоја везује се за период од пре двадесетак година. У том времену развијала се паралелно са развојем телекомуникационих и информационих технологија, најпре преко телефонских и оптичких веза, затим преко разних локалних Интранет мрежа, да би са појавом глобалне мреже (интернета) и сама прерасла у глобални сервис. Могућности које су јој тиме пружене, мада још увек у малој мери искоришћене, готово су неограничене.

Информације које се преносе обухватају различите податке из области медицине, статичке и динамичке слике (анимације), комплетне медицинске налазе. Даје се и могућност интерактивног повезивања стручних лица и пацијената, консултације на даљину, као и учешћа шире јавности. Све те различите апликације могу се класификовати на теледијагностику, телеконсултације, телемониторинг, теленегу, телеконзилијуме и даљински приступ информацијама које су смештене у базама података. Реализација подразумева поседовање одговарајућег хардверског и софтверског потенцијала (минималну рачунарску конфигурацију која се може употребити за одређену врсту услуга).

Да би се омогућио пренос информација дефинисани су стандарди који прописују све процедуре око преноса, преузимања, смештаја и презентације. Глобални стандард носи ознаку DICOM (*Digital Imaging and Communication Medicine*), а обухвата стандарде за поједине облике информација и сервиса. На пример, за пренос слика стандард носи ознаку PACS (*Picture Archiving and Communication System*).

Садашњи тренутак развоја телемедицине ја на тзв. "*store and forward*" степену примене и обухвата све претходно поменуте могућности. Најједноставнија и најзаступљенија примена је формирање базе података о пацијентима (КМК - компјутерски медицински картон) и организација клиничког болничког информационог система (КБИС), као сложеног мултидисциплинарног система који обухвата различите специфичности из области медицине и пословодства клинике. Постоје и специјализовани системи архивирања медицинских података, као што је на пример база података ИССА (слике добијене са разних уређаја и информације у вези са њима - микроскопи, радиографија, микроскопски препарати, затим приступ уређајима који стварају слику - видео камере, фотоапарати, рендген уређаји, скенери.

Предности увођења информационих система огледају се у аутоматизацији система, смањењу могућности грешке, повећању дијагностичког и терапијског квалитета, смањењу трошкова за материјале, повећању степена искоришћења, уштеди времена и др. Те апликације би се могле назвати статичком телемедицином (*store*). Постоје и апликације динамичке телемедицине које се односе на интерактивно учешће и комуникацију (*forward*).

Међутим, будућност телемедицине лежи у "реал тиме" примени, тј. "живом" контакту у реалном времену између учесника, слању информација за време одржавања конференција и, што је свакако најважније, креирању окружења виртуелне реалности. Она подразумева коришћење одговарајуће технике (роботи, камере и друга опрема) за управљање медицинским инструментима и опремом (на пример хирушки захвати и друго). Тај степен примене ће се достићи у оном тренутку када се оствари довољно велика брзина преноса информација и довољно широк пропусни опсег мреже. Један од најатрактивнијих програма те врсте је NGI (*New Generation Internet Initiative*). Помоћу њега информације би се могле преносити 100 до 1000 пута брже него постојећим системима. Пренос покретних слика треба да буде брзином од 75Мбит/с а застој у преносу не сме да пређе вредност од 250мс. При том се захтева пропусни опсег од 155Мбит/с.

У реализацији здравствене заштите применом телемедицине највећи резултати остварени су у Норвешкој, што је и разумљиво с обзиром на конфигурацију и неприступачност терена. Код нас су вредни пажње резултати постигнути на ВМА у Београду, где постоји програм телепатологије.